Sergio Di Zio

Sergio Di Zio (* 20. september 1972, Toronto, Ontário, Kanada) je kanadský herec, divadelný producent a scenárista talianskeho pôvodu. Známy je predovšetkým vďaka stvárneniu strážnika Michelangela Scarlattiho v dramatickom seriáli Flashpoint: Smrtiaci zásah.

 Kariéra 
Jeho filmovým debutom bola tínedžerská komédia Výlet maturantov do Washingtonu (1995), kde stvárnil prezidenta študentského parlamentu Steveho Nissera. Následne sa predstavil v niekoľkých vedľajších úlohách vo viacerých kanadských a amerických televíznych filmoch a seriáloch.

V životopisnom televíznom filme RFK stvárnil postavu Adama Walinskyho, ktorý bol poradcom a hovorcom Roberta Kennedyho.

Jeho najvýznamnejšou televíznou úlohou bolo stvárnenie postavy strážnika Michelangela Scarlattiho (známeho pod prezývkou „Spike“) v kanadskom dramatickom seriáli Flashpoint: Smrtiaci výstrel, ktorý získal mimoriadne pozitívne ohlasy vďaka realistickému podaniu práce zásahovej jednotky. Spike vystupuje ako technický špecialista a pyrotechnik zásahového tímu 1 Special Response Unit torontskej polície. „Nikdy predtým som neúčinkoval v seriáli, ktorý by bol taký úspešný tak dlho,“ vyjadril sa pre denník Toronto Star.

Okrem účinkovania vo filmoch a seriáloch sa aktívne venuje divadelnej produkcii a divadelnému herectvu v torontskom Tarragon Theatre. Za stvárnenie Rodriga, mladého politika, v dráme Leo bol v roku 2006 nominovaný na cenu Dora Award (Za najlepší divadelný výkon). Ako seržant Chris Anders, vojenský zdravotník, vystúpil v premiére drámy This is War (2013). Dej sleduje príbehy štyroch kanadských vojakov na misii v Afganistane v roku 2008.

Taktiež spolupracoval na scenári krátkometrážneho filmu The Message (2007), v ktorom aj stvárnil hlavnú postavu, a ako hosť sa objavil v 17. epizóde 1. série kanadskej dennej talkshow The Marilyn Denis Show (2011).

 Filmografia 
 Filmy 
 Rok Film Postava Poznámky 1995  Výlet maturantov do Washingtonu  Steve Nisser  1999  Strom splnených prianí  právnik  1999  Pokrvní bratia  Oly  2002  19 Months  Seve  2003  Kým nás smrť nerozdelí  muž v učebni  2003  Luck  Vittorio  2004  Plasticity  Mike Castella  krátky film (29 minút) 2005  Druhá šanca  mladý reportér  2007  The Message  David  krátkometrážny film (8 minút) 2007  Ten, kto dáva bacha  zástupca šerifa Ted  2007  Just Buried  Jackie Whynacht  2008  Flash of Genius  Louis  2012  Cold Blooded   2012  Anything But Christmas  John 

 Televízia 
 Rok Televízny film / seriál Postava Poznámky 1997  Major Crime  mladý taliansky policajt  televízny film 1998  The Wall  Olivern  televízny film 1999  Blázinec  Leo Berman  televízny film 1999  Vášeň Ayn Randovej  študent  televízny film 2000  Rembrandt: Otcovia a synovia  Gerard  televízny film 2000  A Taste of Shakespeare  Demetrius  epizóda A Midsummer Night's Dream 2000  Twitch City  Jim  epizóda The Planet of the Cats 2001  Let 534 v ohrození  Steve Johnson  televízny film 2002  Vdovy  Miles Samson  epizóda Hour One 2002  RFK  Adam Walinsky  televízny film 2003  Šibalka Eloise v hoteli Plaza  hotelový poslíček Lou  televízny film 2003  Divoká karta  Jerry  epizóda No Bull 2003  Šibalka Eloise a Vianoce  hotelový poslíček Lou  televízny film 2003  Doc  Jason  epizóda Swing Shift 2004  Pravidlá lásky  Kevin  televízny film 2005 – 2006  This Is Wonderland  Marcus Weekes  21 epizód 2006  G-Spot  Peter Garner  epizóda Blind Faith 2006  Operácia Hádes  Marty Zeller  televízny film 2006  Northern Town  Hendy   2006  Svadobné vojny  Ed Myerson  televízny film 2007  Wayside  (hlas)  epizóda Slo Mo Mo/Joe 'n' Fro 2007  Custody  Eugene  televízny film 2008 – 2012  Flashpoint: Smrtiaci výstrel  Michelangelo Scarlatti  2009  Stoked  Ripper / Whiteout  11 epizód 2010  Murdochove záhady  Leonard Winters  epizóda Victor, Victorian 2010  Republic of Doyle  Nevil  epizóda The Pen Is Mightier Than the Doyle 2010 – 2011 Babar and the Adventures of Badou  (hlas)  15 epizód 2011  Little Mosque on the Prairie  Dr. Connor  epizóda If You Leave Me Now 2011  XIII: The Series   epizóda Green Falls 2011  Dan for Mayor  starosta Eckler  epizóda Mayor's Conference 2011  Almost Heroes  Pavel  epizóda Terry and Peter vs. Cupid 2012  The Listener  Spike   epizóda Now You See Him

 Referencie 

 Externé odkazy 

 Sergio Di Zio  v Northern Stars – The Canadian Movie Database 
 Sergio Di Zio ako @elisasboy72 na sociálnej sieti Twitter 

Kategória:Kanadskí filmoví herci
Kategória:Kanadskí televízni herci
Kategória:Kanadské osobnosti talianskeho pôvodu
Kategória:Osobnosti z Toronta